पाएं अपने शहर की ताज़ा ख़बरें और फ्री ई-पेपरडाउनलोड करें
कोरमा थाना क्षेत्र के डीह कुसुम्भा निवासी पचना मध्य विद्यालय से सेवानिवृत्त प्रधानाध्यापक शिवनंदन प्रसाद मेहता की 85 वर्षीय माताजी प्रबिला देवी का निधन पटना में इलाज के दौरान हो गया। जिसकी खबर सुनकर उनकी 55 वर्षीय बहू संजू देवी का भी हृदय गति रुकने सेनिधन हो गया। जब उन दोनों की मृत्यु की खबर गांव पहुंची तो पूरे गांव में शोक की लहर फैल गयी। वही परिजनों के रोने से माहौल गमगीन हो गया। इस बाबत उनके पुत्र ने बताया कि कुछ दिन पहले माँ और उसकी पत्नी पारिवारिक आयोजन में सम्मिलित होने पटना गए थे। तीन दिन पहले उसकी माँ के बुखार आने पर उनको निजी अस्पताल में भर्ती करवाकर इलाज किया जा रहा था। वृद्धा शरीर व कमजोरी की वजह से उनको बचाया नहीं जा सका। मृत्यु के उपरांत वह घर से माँ का अंतिम संस्कार करने पटना पहुंचे। इस बीच किसी ने उसकी पत्नी को सास की मृत्यु की खबर सुना दिया। उनकी मृत्यु की खबर से उसे बहुत सदमा लगा और उनके हृदय गति रुकने की वजह से मृत्यु हो गयी। फिर दोनों का अंतिम संस्कार पटना में ही किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn